1Nasaba paréntana Sargon, arung Asyur, pallima tentarana Asyur gasai Asdod, séddi kota Filistin.
2Telluttaung ri yolona, PUWANGNGE suroi Yésaya ana’ Amos ludungngi lapikajéna sibawa kaing karung iya mattengngangngé napaké. Turui sibawa joppai mallusu-lusu nenniya dé’ nallapikajé.
3Wettunna rikeppung kota Asdod, makkedai PUWANGNGE, "Atak-Ku Yésaya telluttaunni mallusu-lusu sibawa dé’ nallapikajé. Iyanaé tanranna polé ri aga iya kajajiyangngé matu sibawa Maséré nenniya Sudan.
4Natawangngi matu arung Asyur sining tau polé ri iya duwa wanuwaéro naririmpa matu sibawa mallusu-lusu. Macowa sibawa malolo, iya manenna joppai matu temmabbaju nenniya lapikajé sibawa paita poncinna, selaku pappakatuna lao ri Maséré.
5Sining tau iya mattuwangngéngngi Sudan sibawa mattempowangngi Maséré majuléi matu sibawa ancuru paddennuwanna.
6Ri wettuéro makkedai matu sining tau iya monroé ri wiring tasi’é, ‘Itani aga kajajiyang sibawa bangsa iya tattuwangngé untu’ linrungiki polé ri arung Asyur. Pékkugi weddikki salama?’"
bug_Latn bug_Latn bug_Latn bug_Latn bug_Latn bug_Latn